M2 Half Track Car

M2 Half-Track Car bol polopásový viacúčelový obrnený transportér americkej konštrukcie používaný hlavne počas druhej svetovej vojny.

Vznik a vývoj 
Obrnený transportér M2 vznikol v medzivojnovom období podľa francúzskeho kolopásového vozidla značky Citroën-Kégresse. Bol skúšaný od roku 1938 a po niekoľkých úpravách bol prijatý do armády v roku 1940 ako M2 Half-Track Car. Do roku 1943 bol priebežne modernizovaný, celková produkcia vo všetkých obrnených vozidiel predstavovala približne 17 000 kusov.

Kolopásy M2 boli počas druhej svetovej vojny nasadené najprv na Filipínach a v Severnej Afrike, postupne sa dostali do bojísk na celom svete. Boli dodávané aj americkým spojencom v Južnej Amerike a ZSSR, kde mnohé z nich slúžia dodnes.

Základné varianty 
 Half-Track Car M2: základná verzia pre desať osôb, určená na prepravu vojakov a na ťahanie delostreleckých kusov do kalibru 155 mm. Vozidlo bolo ozbrojené guľometom kalibru 7,62 mm alebo 12,7 mm.
 M9A1 - polopásové vozidlá M2 vyrábané vo firme International Harvester pre vývoz v rámci programu Lend-Lease. Ide o ekvivalent vozov M2A1.
 M4 / M4A1 81mm MMC - M2 s mínometom kalibru 81 mm.
 T1E2 - M2 s guľometným protileteckým dvojčaťom.
 T28 CGMC - M2 s automatickým kanónom M1A2 kalibru 37 mm.

Iné projekty

Zdroj 

Polopásové vozidlá
Delostrelecké ťahače
Prieskumné vozidlá
Bojové vozidlá USA
Vojenské vozidlá druhej svetovej vojny
Vojenské vozidlá studenej vojny